Мотиви към Проект на Правилник за изменение и допълнение на Правилника за устройството и дейността на Общинско предприятие „Благоустрояване, комунално стопанство и озеленяване”, гр. Несебър   

І. Причини, които налагат промените:   
[bookmark: _GoBack]В рамките на участието на Община Несебър в Регионалната система за управление на отпадъците и в изпълнение на проект: BG16M1OP002-2.004-0002 „Изграждане на анаеробна инсталация за разделно събрани биоразградими отпадъци на територията на регион Бургас“ и на основание чл. 61, ал. 1 и ал.2 от Закона за местното самоуправление и местната администрация, е подписано Споразумение м/у Община Бургас, Община Несебър и Община Поморие от 30.01.2026 г., с което страните са се  съгласили да оперират собствената си  анаеробна инсталация, чрез Общинско предприятие „Чистота еко“.  Общински съвет Несебър с Решение № 596/16.12.2025 г. е дал съгласие Община Несебър да извършва дейностите по събирането на биоразградимите отпадъци и транспортирането им до анаеробната инсталация, находяща се в гр. Бургас, за своя сметка и със свой персонал.
Съгласно чл. 3, ал. 2 от Споразумението, всяка от трите общини следва самостоятелно да организира системата за разделно събрани биоразградими отпадъци /РСБрО/ на своята територия и самостоятелно да транспортира разделно събрани биоразградими отпадъци до анаеробната инсталация. 
За изпълнение на  горното, за управление на Община Несебър с ползвател ОП БКСО - ЕИК 0000571220111, Булстат BG 000057122 са предоставени 2 броя специализирани сметосъбиращи автомобили, с регистрационни номера: - специален автомобил марка МАН модел ТГЛ с рег.№ А4530 РА, рама № WMAN03ZZ0MY430565; - специален автомобил марка МАН модел ТГЛ с рег.№ А0527 РТ , рама № WMAN03ZZ8MY430801. Тече подготовка на още един специализиран сметосъбиращ автомобил от същия тип. Наред с РСБрО на територията на общината, общинското предприятие оперира с още един специализиран сметосъбиращ автомобил за събиране  на стъкло и хартия. 
ОП „БКСО” Несебър е общинско предприятие по смисъла на чл. 51 от ЗОС с предмет на дейност упоменат в  чл. 5 от Правилника за устройството и дейността на общинското предприятие. Дейността по разделно събиране на биоразградими отпадъци е нова дейност за ОП „БКСО“ Несебър, която не е включена в предмета му на дейност, на основание чл.6 от същия следва да бъде актуализиран. 
За обезпечаване на тази изцяло нова дейност за предприятието е необходим допълнителен щат, обособен в нов сектор „Разделно събрани биоразградими отпадъци“ с обща численост 15 щ. бр., в т.ч. 1 бр. ръководител, 4 бр. шофьори „Специализиран автомобил“ и 10 щ. бр.  общи работници.
От друга страна, в изпълнение на предписания № ЗД-1-02-02112488/19.12.2025г. на Национален Осигурителен Институт, Териториално поделение – Бургас, в сектор „Чистота“ следва да се трансформира длъжността  „шофьор на специализиран автомобил“ в „шофьор  на тежкотоварен автомобил - 12 и повече тона“ за 10 щ. бр. Извършеният структурен анализ в същия сектор установи известни оперативни затруднения във връзка с възлагане управлението на автобусите в предприятието, което налага трансформация на още 2 щ. бр. от „шофьор специализиран автомобил“ в  „шофьор автобус“.
ІІ. Целите, които се поставят:  
Разделно събиране на битови отпадъци, задължително за граждани и юридически лица съгласно Закона за управление на отпадъците. Разделното събиране е ключово за постигане на националните и европейски цели за намаляване на депонираните отпадъци и емисиите на парникови газове.
Изпълнение на поет ангажимент, финансиран по програма „Околна среда“ 2014-2020.
Изпълнение на Решение № 596, протокол 23 от 16.12.2025 г. на Общински съвет Несебър. 
Ефективно управление на човешките ресурси в общинското предприятие, недопускане натрупването на количества отпадък и осигуряване на работна сила за непрекъсваемостта на работа.
ІІІ. Финансови и други средства, необходими за прилагане на новата уредба:  
	Увеличаването на числеността на персонала на предприятието изисква увеличение на фонд РЗ, което следва да се предвиди в рамките на одобряване на
бюджетни кредити от Общински съвет - Несебър за 2026 г.
ІV. Очаквани резултати от прилагането: 
			 Община Несебър е съсобственик на анаеробна инсталация, находяща се в гр. Бургас, Промишлена зона „Север“, изградена по програма „Околна среда“ 2014-2020. Дейностите на анаеробната инсталация за разделно събрани биоразградими отпадъци и събиране и транспортиране на  разделно събрани биоразградими отпадъци, представляват дейности, задоволяващи основни обществени потребности на цялото население на общината, задължение на кмета на общината, съгласно чл.19 от Закона за управление на отпадъците.
 V. 	Анализ 	за 	съответствието 	с 	правото 	на 	Европейския 	съюз: Предлаганите промени кореспондират с правото на ЕС.    

